Държавен вестник, бр. 65, 2025 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  65
(10) Когато учебен предмет от документа 
за завършен период или клас в училище на 
чужда държава или в училище от системата 
на Европейските училища включва учебно 
съдържание по два или три учебни предмета 
от българския рамков или типов учебен план, 
оценката по този предмет се зачита като та­
кава по всички съставни учебни предмети за 
съответния български срок или клас.
(11) Когато се разглежда документ за за­
вършен период или клас в страна, в която не 
се оформят срочни оценки, годишната оценка 
в българското училище се оформя съгласно 
чл. 23, ал. 12.
(12) Завършен учебен период в училище на 
чужда държава или в училище от системата 
на Европейските училища се признава неза­
висимо от броя на приравнителните изпити, 
които следва да бъдат положени съгласно 
българския рамков учебен план, при условие 
че е представен документ, удостоверяващ 
обучение през целия период от време, който 
обхваща учебния срок в съответната държава.
(13) Когато оценките в представените до­
кументи по чл. 108, ал. 1, т. 2, 4 и 5 са сред­
ноаритметични от оценките по съответните 
предмети за два или повече класа от гимна­
зиалния етап и това изрично е посочено в 
документите, тези оценки се признават като 
оценки по съответните предмети за всеки от 
класовете.
(14) За учениците от VІІ клас, идващи от 
държава, в която не се поставят срочни и 
годишни оценки, но са допуснати до следващ 
клас, се издава удостоверение за признато 
основно образование.
(15) В случаите по ал. 13, когато ученикът 
кандидатства за приемане в VІІI клас на места 
по държавния план-прием, както и ако идва 
от държава, в която не се поставят срочни 
и годишни оценки и в класове от гимнази­
алната степен, ученикът следва да представи 
документ, който да позволява тълкувателно 
приравняване на резултатите му по учебни 
предмети към оценките по чл. 9, ал. 1.“
§ 20. Член 117 се изменя така:
„Чл. 117. В случаите по чл. 116, ал. 3, т. 4, 
когато ученикът има признат ХII клас по 
документ от училище на чужда държава или 
от училище от системата на Европейските 
училища, приемащото училище оформя лично 
образователно дело на ученика въз основа на 
оригиналното удостоверение по чл. 110, ал. 1 
и протоколите за положените приравнител­
ни изпити и при желание на ученика издава 
удостоверение за завършен втори гимназиален 
етап. При успешно положени държавни зре­
лостни изпити училището издава и диплома 
за средно образование.“
§ 21. В чл. 119 думите „по чл. 109, ал. 6“ 
се заменят с „по чл. 109, ал. 8“.
§ 22. В чл. 133, ал. 6 думите „удостовере­
нието по ал. 4“ се заменят със „съответното 
удостоверение по чл. 134, ал. 1“.
Преходни и заключителни разпоредби
§ 23. Откритите и неприключили към 
влизането в сила на наредбата производства 
за признаване се довършват при досегашните 
условия и ред.
§ 24. В Наредба № 8 от 2016 г. за информа­
цията и документите за системата на предучи­
лищното и училищното образование (обн., ДВ, 
бр. 66 от 2016 г.; изм. и доп., бр. 75 от 2017 г., 
бр. 50 от 2018 г., бр. 42 и 74 от 2019 г., бр. 26 
и 77 от 2020 г., бр. 75 от 2021 г., доп., бр. 101 
от 2021 г.; изм. и доп., бр. 65 от 2022 г., бр. 51 
и 102 от 2023 г.; доп., бр. 34 от 2024 г.; изм. 
и доп., бр. 105 от 2024 г.) се правят следните 
изменения и допълнения:
1. В чл. 8, ал. 1 думите „по чл. 7, т. 3“ се 
заменят с „по чл. 7, т. 3, буква „в“.
2. В чл. 32:
а) алинея 1 се изменя така:
„(1) Регионалните управления на образова­
нието и Националният център за информация 
и документация (НАЦИД) издават съответно 
документи за признаване на завършен клас 
от средната степен на образование, периоди 
на училищно обучение, степени на образо­
вание и професионална квалификация или 
за приравняване на оценките по един или 
повече учебни предмети, които са изучавани 
в училищното образование, но не са отразени 
в документа за завършено средно образование, 
по документи, издадени от Европейските учи­
лища и училища на чужда държава съгласно 
приложение № 4.“;
б) в ал. 2 след думата „Издадените“ се 
добавя „от регионалните управления на об­
разованието“;
в) създава се ал. 3:
„(3) Издадените от НАЦИД документи по 
ал. 1 и техните дубликати се регистрират в 
базата данни по чл. 107б от Наредба № 11 от 
2016 г. за оценяване на резултатите от обуче­
нието на учениците (ДВ, бр. 74 от 2016 г.).“
3. В чл. 44:
а) в ал. 4 думите „в горния десен ъгъл на 
първа страница се отпечатва с главни букви“ 
се заменят с „на първа страница се отпечатва 
думата“, а думите „по чл. 50а“ се заличават;
б) алинея 6 се изменя така:
„(6) След регистрирането им дипломите, 
свидетелствата, удостоверенията и техните 
приложения и дубликатите, които са обект